Rikunarita-ORG/Wikinium huggingface dataset:
# Pilaff

Pärsia pilaff
**Pilaff**, ka **plov**, on riisitoit, mida valmistatakse riisi puljongis keetes ja aurutades või pannil hautades, nii et terad ei kleepu kokku. Lisatakse vürtse, aedvilju või liha. See toit on pärit Kesk-Aasiast. Nimi *Pilaff* tuleneb Sanskriti sõnast *pulaka*, mis tähendab riisipalli. Pilaff on levinud muuhulgas Iraanis, Türgis, Indias, Pakistanis, araabiamaades, Jaapanis, Keenias, Albaanias, Kariibi mere maades, Kreekas, Rumeenias, Leedus, Azerbaidžanis, Usbekistanis, Kasahstanis ja Türkmenistanis.

## Vaata ka

## Viited

## Välislingid

* Hõrgutav pilaff riisi ja sealihaga Valgurikkad Retseptid
# Ürt-allikkerss

| Ürt-allikkerss |
| --- |
|   |
|  Ürt-allikkerss *Nasturtium officinale* |
| Taksonoomia |
| Riik |
Taimed *Plantae*  |
| Hõimkond |
Õistaimed *Magnoliophyta*  |
| Klass |
Kaheidulehelised *Magnoliopsida*  |
| Selts |
Kapsalaadsed *Brassicales*  |
| Sugukond |
Ristõielised *Brassicaceae*  |
| Perekond |
Allikkerss *Nasturtium*  |
| Liik | **Ürt-allikkerss**  |
| Binaarne nimetus |
| Nasturtium officinale R.Br. |

**Ürt-allikkerss** (*Nasturtium officinale*) on ristõieliste sugukonda allikkersi perekonda kuuluv mitmeaastane rohttaimeliik.

## Levila ja kasvukoht

Kasvab Euroopa subatlantilistes piirkondades. Eestis kultuurtaim. Ürt-allikkerssi on leitud 19. sajandil ja 20. sajandi algul mõnel korral metsistunult.

## Kirjeldus

Ürt-allikkerss on vee- või sootaim. Kasvab 20–60 cm kõrguseks. Õitseb juunis-augustis. Neli valget kroonlehte on 3–4 mm pikkused. Õiel on 6 kollast tolmukat.

## Kasutamine

Ürt-allikkerssi kasvatatakse ja kasutatakse toiduks salatina, suppides ja garneeringuna. Maitselt meenutab aedkressi.

Ravimtaimena on teda kasutatud afrodisiaakumi, isutekitajana ja ainevahetuse soodustajana.

## Välislingid

* Ürt-allikkerss andmebaasis eElurikkus
# Donald Trumpi Gaza sektori ettepanek 2025. aasta septembris

*Mitte segi ajada 2020. aasta Trumpi Iisraeli-Palestiina plaani ega Donald Trumpi Gaza sektori ettepanekuga 2025. aasta veebruaris.*

| Donald Trumpi Gaza sektori ettepanek 2025. aasta septembris |
| --- |
| Ameerika Ühendriikide president Donald Trump (paremal) ja Iisraeli peaminister Benjamin Netanyahu plaanist teatamas (29. september 2025) |
| Koostatud |
September 2025 |
| Osapooled |  Iisrael  Hamas |

**Donald Trumpi Gaza sektori ettepanek 2025. aasta septembris** on plaan, millest Ameerika Ühendriikide president Donald Trump teatas 29. septembril 2025 Valges Majas pressikonverentsil koos Iisraeli peaministri Benjamin Netanyahuga. Plaan peaks lahendama 2023. aasta alguses alanud Gaza sõja ja Lähis-Ida kriisi laiemalt. See erineb tema varasemast ettepanekust. Ettepanek koosneb 20-st punktist ning peaks saavutama relvarahu, Iisraeli pantvangide vabastamise, Hamasi relvade maha panemise ja Gaza sektori üleminekuvalitsuse moodustamise. Trump andis Hamasile aega ettepanekuga nõustumiseks 5. oktoobrini.

Hamas hõivas Gaza aastal 2007 ning pärast seda kasvasid kokkupõrked Iisraeliga relvakonfliktiks, mis päädis 2023. aastal 7. oktoobri rünnakutega, millele Iisrael vastas sissetungiga Gazasse. Katsed relvarahu sõlmida luhtusid 2023. aasta lõpus ja 2025. aasta alguses. Märtsis 2025 asus Iisrael üllatusrünnakule. Trumpi plaanis oli kohene relvarahu, pantvangide naasmine, vangide vahetus, Gaza demilitariseerimine, rahvusvahelise rahuvalvejõu saatmine, Palestiina tehnokraatide üleminekuvalitsuse tekitamine, laiaulatuslik taastetöö ja tingimuslik teekonna jätk Palestiina omariikluse poole.

Plaani tervitasid paljud maailma riigid, nagu Prantsusmaa, Saksamaa, Venemaa, Hispaania, Araabia Ühendemiraadid, Egiptus, Türgi, Katar, Jordaania, Indoneesia, Pakistan ja Suurbritannia. Enne Trumpi sõnavõttu oli Hamasi kõrge ametnik sõnanud, et terroriorganisatsioon keeldub demilitariseerimisklauslitest.

3. oktoobril teatas Hamas, et on nõus pantvangid vabastama ja andma Gaza sektori haldamise üle Palestiina tehnokraatidele, kuid keeldus relvi maha panema ega võimust Gazas täielikult loobuma.

## Viited